განმარტებითი ბარათი

,,საგარეჯოს მუნიციპალიტეტის 2024 წლის ბიუჯეტის დამტკიცების შესახებ საგარეჯოს მუნიციპალიტეტის საკრებულოს 2023 წლის 27 დეკემბრის №16 დადგენილებაში ცვლილებების შეტანის შესახებ“ დადგენილების პროექტზე

ა) ზოგადი ინფორმაცია დადგენილების პროექტის შესახებ

დადგენილების პროექტის მიღების მიზეზი

დადგენილების პროექტის მომზადება გამოწვეულია საგარეჯოს მუნიციპალიტეტის ბიუჯეტში საქართველოს მთავრობის 2024 წლის 14 მაისის #668 განკარგულებით და 2024წლის 30 მაისის 746 განკარგულებით, 20 მაისის #701 განკარგულებით გამოწვეული ცვლილებებით, საბიუჯეტო სახსრები ფონდების გარეშე ნაშთის გამოყენებით.

ბ) პროექტის ფინანსური დასაბუთება:

პროექტის მიღებასთან დაკავშირებით საგარეჯოს მუნიციპალიტეტის 2024 წლის ბიუჯეტის შემოსულობები გაიზრდება 298288 ლარით, მ.შ. სახელმწიფო ბიუჯეტით **38288** ლარით, **საბიუჯეტო სახსრები ფონდების გარეშე 275417 ლარით.** გადასახდელები სახელმწიფო ბიუჯეტით **38288** ლარით და გადასახდელები საბიუჯეტო სახსრები ფონდების გარეშე **462197** ლარით, მ.შ. ნაშთის გამოყენების ხარჯზე **186780** ლარით. ბიუჯეტის გადასახდელების მოცულობა გაიზრდება 500485 ლარით და შეადგენს **65031515** ლარს.

**საქართველოს მთავრობის 2024 წლის 14 მაისის #668** **განკარგულებით ცვლილება შევიდა საქართველოს მთავრობის 2023 წლის 28 დეკემბრის #2402 განკარგულებაში „**საქართველოს რეგიონებში განსახორციელებელი პროექტების ფონდიდან მუნიციპალიტეტიბისთვის თანხის გამოყოფის შესახებ“, კერძოდ ტენდერში ვაჭრობის შედეგად დაკლებული თანხებით შემცირდა შემდეგი პროექტების დაფინანსებები: საგარეჯო, ბილანიშვილის ქუჩის მოასფალტების სამუშაოები - 48341 ლარით; სოფ. მანავში 28-ე ქუჩის პირველი შესახვევის რეაბილიტაციის სამუშაოები-42299 ლარით; სოფ. ნინოწმინდაში 21-ე ქუჩის მოასფალტების სამუშაოები - 8566 ლარით; საგარეჯოს მუნიციპალიტეტის სოფელ შიბლიანის სასმელი წყლის ჭაბურღილის რეაბილიტაცია და მაგისტრალური მილსადენის მოწყობის სამუშაოები - 11000 ლარით; კახეთის გზატკეცილი N9 მრავალბინიანი საცხოვრებელი სახლის რეაბილიტაციის სამუშაოები -13832 ლარით; მიღებული ეკონომიებით 124038 ლარი და განკარგულებით დამატებით გამოყოფილი 38288 ლარით დაფინანსდა ახალი პროექტი ქ.საგარეჯოში გამარჯვების ქუჩის რეაბილიტაციის სამუშაოები (პროექტის მთლიანი ღირებულება შეადგენს 160750 ლარს, განკარგულებით გამოყოფილი დაფინანსება შეადგენს 152712 ლარს, თანადაფინანსება 8038 ლარი გათვალისწინებულია ადგილობრივ ბიუჯეტში) და 9614 ლარი დაემატა ქ.საგარეჯოში შოთა რუსთაველის ქუჩის მოასფალტება/ტროტუარის მოწყობის სამუშაოებს.

**საქართველოს მთავრობის 2024 წლის 30 მაისის #746 განკარგულებით „საჯარო ფინანსების მართვის რეფორმის 2018-2021 წლების სტრატეგიის ფარგლებში ზოგიერთი მუნიციპალიტეტის მიერ ფინანსების მართვის გაუმჯობესების ხელშეწყობის მიზნით,** 2023 წელს განსაზღვრული ღონისძიებების შესრულებიდან გამომდინარე, ზოგიერთი მუნიციპალიტეტისთვის კაპიტალური გრანტის გამოყოფის შესახებ“ საგარეჯოს მუნიციპალიტეტს გამოეყო 260 000 ლარი: განხორციელდება შემდეგი პროექტები: ს.ნონოწმინდაში #15 ქუჩის მოასფალტების სამუშაოები - 240000 ლარი; ქ.საგარეჯოში ვარლამ ჩერქეზიშვილის ქუჩაზე არსებული საფეხმავლო ხიდის რეაბილიტაციის სამუშაოები - 20000 ლარი .

**საქართველოს მთავრობის 2024 წლის 20 მაისის #701 განკარგულებით“ზოგიერთი მუნიციპალიტეტისათვის გრანტის მიღებაზე თანხმობის მიცემის შესახებ“** მიეცა თანხმობა საგარეჯოს მუნიციპალიტეტს საკუთარი უფლებამოსილების განსახორციელებლად უცხოური არასამეწარმეო იურიდიული პირის ფილიალისგან-„გოეთე ინსტიტუტის ფილიალისგან საქართველოში“ მიიღოს ევროკავშირის მიერ დაფინანსებული პროექტის-„Creative Compass Georgia” ფარგლებში გამოყოფილი გრანტი 5000 ევროს ოდენობით, ფიზიკური ინფრასტრუქტურის აღნუსხვის განხორციელების მხარდასაჭერად (ბიუჯეტში აისახება კულტურის ობიექტების აღჭურვა,რეაბილიტაცია,მშნებლობის ქვეპროგრამაში შესაბამისი კურსით (15417ლარი).

საბიუჯეტო სახსრები ფონდების გარეშე 184607 ლარით შემცირდება **სპორტული ობიექტების აღჭურვა, რეაბილიტაცია, მშენებლობის ქვეპროგრამა,** კერძოდ ქ.საგარეჯოში კრივის დარბაზის მშენებლობის სამუშაოები მ/წელს და 184607 ლარით გაიზრდება **სასმელი წყლის სისტემის რეაბილიტაციის**  **ქვეპროგრამა** საგარეჯოს მუნიციპალიტეტის სოფლების სასმელი წყლის სისტემების მიმდინარე შეკეთებისთვის საჭირო სასმელი წყლის სხვადასხვა განზომილების მილების შესყიდვისთვის (ინფრასტრუქტურის განყოფილების მოხსენებითი ბარათი#03-5224150104 29.05.2024წ.

საერთაშორისო მნიშვნელობის თბილისი-ბაკურციხე-ლაგოდეხის (აზერბაიჯანის რესპუბლიკის საზღვარი) საავტომობილო გზის კმ48-დან (ქალაქ საგარეჯოს მიმდებარედ) -კმ57-მდე (სოფელ თოხლიაურის მიმდებარედ) საგარეჯოს მუნიციპალიტეტის, სსიპ საზოგადოებრივი უსაფრთხოების მართვის ცენტრი „112“-ის და საავტომობილო გზების დეპარტამენტის მიერ მოხდა ვიდეო სისტემის დაგეგმვა. რისთვისაც შესაძენი და დასამონტაჟებელია ვიდეო კამერების სამონტაჟოდ განკუთვნილი სპეციალური 4 ერთეული კონსტრუქცია, ასევე 8 ერთეული სახელმწიფო სანომრე ნიშნის ამომცნობი ვიდეო კამერა და მოსაწყობია 4 ერთეული კავშირის წერტილი, ასევე ვიდეო კამერების განთავსების მიმდებარედ მოსაწყობია შესაბამისი ზომის და ტიპის საგზაო ნიშნები. ფასთა კვლევის შედედეგად ღირებულება შეადგენს 186780 ლარს. ღონისძიების დაფინანსება მოხდება საბიუჯეტო სახსრები ფონდების გარეშე ნაშთის გამოყენებით და დაემატება **საგზაო ნიშნები და უსაფრთხოების ქვეპროგრამას.**

გ) პროექტის ავტორი

პროექტის ავტორია საგარეჯოს მუნიციპალიტეტის მერი - ავთანდილ გულიკაშვილი.

დ) პროექტის წარმდგენი

პროექტის წარმდგენია პირველადი სტრუქტურული ერთეულის ხელმძღვანელი – საფინანსო-საბიუჯეტო სამსახურის უფროსი თინათინ ძაბილაშვილი.